Valitsemme ja testaamme untuvatakkeihin käytettävät kankaat huolella. Untuvatakeissa käytetyn kankaan täytyy olla kestävää, kevyttä ja koostumukseltaan tiheää. Laadukas kangas ei päästä täytteenä olevaa hienoa untuvaa karkaamaan.Hengittävyyden vuoksi kangas ei voi kuitenkaan olla täysin tiivistä. Muutama pieni haituva saattaa karata kankaan läpi, sillä koneellisen lajittelun vuoksi untuvan seassa on aina pieni määrä irtohöyheniä. Tältä ei voi kokonaan välttyä ja se on noudattamamme eurooppalaisen standardin EN12934 mukaista. Tämä ilmiö on pienessä mittakaavassa normaalia eikä vaikuta tuotteen käyttöominaisuuksiin.Suosittelemme tuotteillemme säännöllistä pesua, joka parantaa myös kankaan untuvatiiviyttä. Pesun yhteydessä esille tullutta höyhentä ei pidä vetää ulos, vaan työntää/vetää takaisin tuotteen sisään, jottei kankaaseen synny reikää.